
O Volapükaflens Löfik ! 


Ün tim at yela delalit primon ad vedön ai nelunikum; binos dagik bü 
düp zülid - no äs in muls yunula e yulula, ven igo tü düp degid sil äbinon litik. 
Nu, das ejuitobs solahiti, igo solahitagi, binobs spelabo blümiks ad sufön delis 
nelunik e neitis dagik;, ye olabobs pöti gönik i ad lämön bosi nulik in soarajul, 
ad reidön plu u ad tapön u kölön cemis bal-tel ! 


Flen obsik „Kapovüľ’ ebegom obe ad nunön olis, das vakenom ün 
mul at; buükom ad juitön vakenis oka ün tim at, bi melazifs no binons tu 
pöpagik - kodü atos, kanom kleilikumo datikön rätis gudikum pro muls 
okömöl pro obs. Tefü räts mula lätik, ebegom obe ad sagön oles, das tuvedot 
täta : Kin äbinon bevüsagäb lätikün - li ? binom el ,„Zedrik” Fasiliko ! no - 
li? bi nems alik bevüsagäbas baiädons ko nems delas viga, sevabo : sudel 
(Sam), mudel (Marian), tudel (Tom), vedel (Venus), döde! (Dan), fridel 
(Fran) e zädel (Zedrik). Tuvedots räta votik : Saedolös, naedolös, 
näedolös binons nüms 35 e 119. Kikodo -li? Saedolsös nümis tel löpik, 
naedolsös kobonumi at ko nüm detik donik, fino säedolsös nümi donik nedetik 
denümat! Vakeni gudik ole, o ,„ Kapovül ” ! 


Flen votik obas, hiel Alexandre Rousset esedom obe gasedili nitedik 
in pük lomäna omik, sevabo : Loksitänik. Ekö sets kil in pük at :- 


Avèm vist morir lo vilatge nòstre : Elogobs deadön vilag obas. 
Avèm vist l'escòla se tampar : Elogobs färmükön juli 
Avèm vist se pèrdre la lenga : Elogobs perön püki 


Is in Greta-Britän, püks somik binons : Velsänik e Gaelik, kels komipons 
kuradiko; ab püks somik votik is binons ya deadiks. 


Valikosi Gudikün Oles ed Olikanes 2 l L 

KOITAM œ TRAKON BREIN OLIK 
TÜV LEJEKIK FA DOKAN „BREEDLOVE” 





Dugön genalifi tu zilik kanon lüvön oli ko brein mæpetraköl, nolavans 
etüvoms. mSiüls gedik mæpatrakons bai num kolkömas lefäkik, keli plakobs. 


Mans ko breins smalik pecödons sis lunüpo as binöls koitälikünis. Nu jinos, 
das breins omsik binons smalikums BI juitoms koitami sovemiko. 


Blufs msävilupöl pädunons ko hirats, e vestigans gididiks sagoms, das 
kluds tefik kanonsöv nefikuliko demön manis. 


Hirats, koito jäfiks e nejäfiks, äbelifons gretotaleigodi breinas omsik 
fa lanavan „Marc Breedlove” e grup Nivera Kalifornänik in Berkeley. 


Ans æsamädas pepladons ini ceks kobü jirats, keles igivoy 
nü- skutis löstrogenina, ad mekön ofis koitälikums. 


Hirats votik päpladoms kobü jirats, kelis mæneflukükofs, e kels 
älabofs nitedi nonik in koitam. Kiemo eköloy mbäkabomakölümis hiratas ad 
kazetön mnevasiülis kapälifödöl. Dub atos, nolavans äkanoms tüvön difis 
gretota breinas ratas. 


Ätüvoy, das tefü hirats kobü jikoitälans pepladöls, ææsiüls in breinadils 
mspörinasenöfik äbinons veräto smalikums, ka uts in hirats nen jirats koita- 
fägiks. 


Dokan „Breedlove sagom in gased nolavik : „Nat” : „Mögos, das 
difsin kösöms koitama kodons - buikumo ka pakodons fa - difs in 
mbinod breinas. Plaks koitik kanons cenön gretoti ænevasiülas breina. ” 


VÖDS TEFIK 
BÄKĶKABOMAKÖLÜM - a spinal cord NÜSKUT - an injection 
BINOD - astructure SAMÄD - a specimen 
KAPÄLIFÖDÖL - intelligence-giving SÄVILUPÖL - revealing 
LÖSTROGENIN - oestrogen SIÜL - a cell 
NEFLUKÜKÖN -  tosterilise SPÖRINASENÖFIK - hormone-sensitive 


NEVASIÜL - a motor neuron TRAKÖN - to shrink 

LÄRNOD TELDEGBALID - MON MÄXIKÄNIK 





Ven sevol Spanyänapüki, odesinol ad tävön lü Mäxikän, u lü län votik, in 
kel spikoy Spanyänapüki. Büä odunol tävi, binosöv gudik ad seivön moni läna; ab is 
ospikobs te dö mon Mäxikänik. 


Könäds metalik jöl dabinons; sevabo: völadü centavo 1 (pesodazim), 
centavos 5 (pesodazims 5), centavos 10 (pesodazims 10), centavos 20 
(pesodazims 20), centavos 25 (pesodazims 25), centavos 50 (pesodazims 50), 
peso 1 (pesod, binädöl me pesodazims 100) e pesos 5 (pesods 5). 


Ya sis lunüp könäds goldik pesäsirkülükons. Mon papürik binädon me 
bankazöts de Bank Mäxikänik [u: de el „Banco de México"] in zötabalats 
völadas valik: pesods 1, 5, 10, 50, 100, 500, 1000, er. 


LÄRNOD TELDEGTELID - IN MONICÄNABÜSID ED IN BANK 





Begö ! Kanol - li cänön obe könädis foginänik anik ? 
Si ! o söl ! Kisi vilol - li cänön ? 
Ekö ! is binons : mon Fransänik, dolars Lamerikänik anik, pesods Kolumbänik anik 
[u: pesods aniks Kolumbäna], pesods anik Largäntäna e bolivars anik Venesoläna. 
Nos binon balugikum. Änu cänakursüds calöfik dela pänunons obe. Nu kursüd 
nefümon vemo nemödo. Logobsös ! suäm valodik binon : pesods tumluldeg, zims 
jöldeg. Sumolös getazöti at e getolös moni de kädan ! 
Dani mödik ! [u: Danö !] Kanolöv - li sagön obe lü kim mutob flekön obi ad maifükön 
kali in bank semik ? 
Zesüdos ad flekön oki lü bankadilekan. Gololös lü Bank Netik [ü: lü el „Banco 
Nacional] in süt at. 

IN_BANK NETIK 


Deli gudik ! Viloböv maifükön kali in bank at. 

Labol - li lenünanis anik is in zif at ? 

Si! sevob vemo gudiko dunetäbi olsik, söli: „López y Vasconcelos". 

Gudö ! [u: Vemo gudik !] Sumolös fometi at, benüpenolös oni e kodolös, das söl : 
„López y Vasconcelos” dispenom oni; täno dod nonik dabinon ad maifükön kali. 
Ven unüsedol fometi ed ukipidol moni, ogivoy ole cäkabuki. 





am D C G G GG GE E E AE 
VÒDS SAPIK 


Kapäl binon largentin lifa, löf binon goldin lifa. 

LÖF E TELEGRAM (DIL BALID) 
FA HOLGER DRACHMANN 





In zifil, nilü pof in domil nulik ko stonatridem bäldik, älödom 
nafadugan - käpten, kel pänemom fa ælumot e mlufat - „Anton”. 


At äbinon ælänem omik; äbinom ye nemükikum ka nems „Olsen” 
u „Kristoffersen”; ibo in zifil nafans mödikum äbinons ko nems at - e 
ats no pänemoms käptens. 


æLufat pänemom fümiko „Mikkelsen”; ab dilo äpenom 
„Michelsen”, e dilo äbinom konsulan - e zu konsulan Fransänik. 


No bi äspikom u äpenom püki at; te badiko äkanom penön Däna- 
püki. Ab äbinos zesüdik, das älaboy in zifil konsulani Fransänik, äs 
älaboy konsulani Brasilänik e konsulani Türkänik - kels i no äsevoms pükis 
at; e ven cal ävedon vagik, älofoy ati söle bäldik „Michelsen”, ed 
älensumom oti nen ædods; ibo in yels mödik no ilogoy nafi Fransänik in 
pof, sesumü balna, ed äsagoy, das at äbinon Suomiyänan, kel itovom 
lestäni oka dobiko. 


In jolaziläks plödü zifil semikna piperon naf, kel ba päduton lü net 
pleidik bevü „Rhin” e æLatlantean , ab nafapers at kösömo äbinons, ma sot 
läbik jola, so lölöfiks, das tefü nem e lom älabon mbevüspad veütikün 
pro æniludams; ed äniludoy ai, das äbinon naf Svedänik u naf Deutänik. 


Nets bofik at älabons konsulani in zifil, e bi balid äbinom 
Svedänan penintevöl, e telid äbinom man fogolöl de „Rostock”, kludo püks 
in jenets at no äneletons konsulanabüsidi. 


Benö ! konsulan „Michelsen” älabom dauti, kel pämatirajanof ko 
käpten - ye ün tim et - nafadugan „Anton”. 


Jimatan konsulana äniludof ti, das äbinos utos, kelos änemoy fedi 
m nepötöfik. 


Konsulan bäldik äbinom man balik, igo vemo balik, kel as dünan 
yunik ikömom lü zifil se pädän nilik seimik, ätävom dü tim anik ko 
nafil, täno ivedom büsidan, ed idagetom ün tims gudik - sagoy, das 
vöno tims gudik edabinons - moni dub sel boada, mblöba e fitas sigik. 

In bäld lätikum imatom ko viudani yunik se cifazif. Matan ofa 
ibinom in cal gretikum in zifanamilit, e reto mkura-bösinatedan regik. Älifom 
vemo in <klub vönik rega>, ed usi ädeadom; ans sagons, das ädeadom 
demü mlufidam, e ans äniludons, das ädeadom demü tataludun; ab binos 
fümik, das ädeadom pos bal lefidas mödik ün tim et, ba äs „Madsen famik”. 


Jiviudan ägerof nosi - sesumü nem; e at soaliko no äkanon 
nulüdön ofi, patiko demü cänapeneds badik. Läbiko i no ägerof cilis. 

In jiyunanüp oka ilärnof kukakani in kuköp rega; nu ägegolof lü flens 
usik oka; äbinof vo nog yunik, plitik; älabof logabobis gretik e flekikis, e 
in kondöt äbinof fümik - utos, kelos äplidos. 


Is in kuköp rega nu ägetof cali gudik. 


Dü büsidatäv lü cifazif, tedan „Michelsen” älogom ofi. Ägetof fümi 
tefü gud lada omik, e täno äsukof omi as jimatan oka. 


Pos yels tel ämotof cili - dauti. 


Moted ibinon fikulik. Jipulil äbinof zadik e fibik. Sanans tel zifila 
änedoms kani lölik okas ad savön lifi cilila. Ab lifi ädakipof, e täno pämati- 
rajanof ko nafadugan „Anton”. 


Ye no sunädo. Balido päblunedof. 


Blunedazäl päzogon lunüpo. Ven äjinos fümik, das jipulil älifoföv, 
täno äprimoy ad bespikön nemi ofik. 


<Binos zesüdik, das panemof „Bolette - so pänemof jiter edeadöl 
obik, kel älöfof obi so vemo, ven äbinob yunan> äsagom konsulan. 


<Nesiämö! so nemolös ofi vilikumo „Kesten” u „Sidse Malene” , 
nems at binons leigiks !> jimatan konsulana äsagof. 


Ab to taspiküls zilik jimatana ädakipof ye nemi „Bolette”. 


Benö ! pänemof „Bolette”, e mot ofik äkösömikof ad nem at; 
sevabo äniludof latikumo - äbinos ün tim et, ven matan ofa ävedom 





konsulan - das in nem pätuvon Fransänapük. Nem ämebon dö Omelette” 
e „Ninette”. 


Das mäzädoy jipulili, no äbinos nekösömik. Cils val pazädons - 
patiko, ven te laboy cili bal. Klien in mod e in vemöf. 


Ab päzädof levemiküno. 


Äglofof, binof smalik e vemo keinik, no malädöfik - mætadilo äsagom 
sanan - ab äbinof zadik. 


Ätidoy pianiko ofe ad brodön nemi in pokasärvätül e ad gifön vati ini 
tiedaskal. Latikumo älärnof dub virgan bäldikum Deutänapüki - msesumü 
gens; va no äbinos stimik e va äbinos tu fikulik, no nolob; ven konsulan 
ivedom verato konsulan, älärnof i Fransänapüki nemödik; e zu älärnof ad 
pianodön e kanitön kanitis nefikulik. 


Ägetof lölo dugäli kudik; ed änolof atosi, pato bi ämeboy ofi ... 

<O Bolette, cil löfik oba !” äsagof mot, kel ün yels lätik 
ivedof pinädik, <binos zesüdik, das meditobs dö fütür olik; ibo jiyunan ko 
dugäl ut, keli egetol ..... > 


E so äjenos, das pämatirajanof. 


lbinosöv pro jimatan konsulana jok badik, keli ba no ikanof 
sufön, if no büo jok votik ijenon. 


VÖDS TEFIK 
BEVÜSPAD agap MOTÖN to give birth to 
BLÖB blubber NEPÖTÖFIK unsuitable 
BRODÖN to embroider NILUDAM a supposition 
DOD disapproval, misgiving PÄDÄN a parish (area) 
KUR a (royal) court SESUMÜ with the exception of 
LÄNEM a nickname TADILO on the contrary 
LUFAT a stepfather VEMÖF intensity 
LUFIDAM gluttony ZÄDÖN to spoil (children) 
LUMOT a stepmother 


EF EJ EJ RJE RJ RY EY RY RY RY RY EY ED ED ED ES ED RD ED R T 

AB SOL NIDON AI PLU.. 





Soar äbinon takedik. Pos hit dela vienül koldülik äbladülon bevü 
tuigs bimas ed älöfülon floris fela. Anikans äspatükons dogis e votikans 
äseadons su yeb ed äspikons kobo. Id äbinon bam in top et, kiöp 
äseadoms flens tel, kels sevädikoms bü yels teldeg. Äkömoms lü top 
et suvo ad bespikön dinis mödik e nitediks. Nem flena bäldikum 
äbinon „Max”. Nu hiel „Max” äbinom redakan gaseda topik. Nem flena 
yunik- um äbinon „Karl” - om äbinom gadan calik, kel ädalabom 
gadazäni lönik. Flenöf bevü mans tel at äbinon küpädik kodü stedälöf. 


Ün soar at hiel „Max” äkonom konoti mu bisariki ele „Ķarl” tefü 
matans tel, kels ädisons bü yels mödik, e kels te fädo äkolkömons odi 
enu in kaföp. Om it ibevüsagom onis pro lartüg gasedik bü yels anik. 
Äjinos, das ünü yels nemödik pos mat onsik, jimatan imogolof se dom ed 
ilüvof putüli in bedil ko nun sököl : „Lif binon obe ai fikulikum. Mutob 
mogolön ad logön voli plödü dom at. Kälolös putüli obsik, begö! e 
pardolös obi. Löfob oli !!” Himatan äsukom ofi valöpo dü yels nemuiko 
deg nen tuvön ofi. Fino äropom steifülis okik, bi no äsevom kiöpo fovön 
me suk oka. 


El „Karl” älilom kälöfiko konoti oma, ed äsagom: „Vio lügik pro 
himatan et, kela lelöfäb ün del et ämogolof se lif oma. Cedü ob, äbinon 
din nepardöfik.” 


„Baicedob ko ol,” ägespikom el „Max” - „ab fred himatana 
äbinon so gretik ven ilogom ofi dönu, das te ävilom zibradön e kidön 
ofi. Lenu matans lifons kobo dönu äsif neai idisons. Cedob, das ven 
vero löfoy odi, kanoy i pardön odi. Binon sot müstera”. 


El „Karl” ämeditom dibiko. Mems oma äflitons jü tim, ven valikos 
äbinon blägik pro om pösodiko; ven äbinom soalik in vol, e te ävilom 
tuvön fleni verik. 


Om äbinom pösod mükik. No älabom konfidi tu mödiki in ok it; 
jenöfo äbuom ad blibön ai in pödaglun. Niteds omik äbinons plagiks, 
buikumo ka literatiks, do äkanom reidön gudiko e kalkulön saidiko ad 
träitön büsidi balugik oka. Ye löf gretikün omik äbinon gad, kel äbinon te 
smalik, bi dom id äbinon smalik e pöfik. Pro om gad äbinon parad. Ven 
flens omik ägoloms ini zif ad juitön bioskopöpi, u teati, u futaglöpädi, el 





„Karl” äkotenikom ad vobön in gad : ad planön no te floris, kelis ägetom 
de nilädans ta yuf, keli äkanom dunön ones, uin dom, uin gad, abi ad 
planön härbatasidis, kelis pals äremons ad yufön ko fidäds, bi skil omik 
äbinon legudik. 


El „Karl” äbinom nemolädik, no pinädik, ko logod klöpik e cügs 
redik, bi ädunom vobi oka ledino in lut maifik; äbinom ya cil nata. Logs 
oma äspagülons, e ven äsmililom, äkanoy tio senön vamöfi, keli 
äsestralon de om. 





Ün del seimik, ägetom vüdi ad komön in motedadelazäl. Äbinon 
motedadelazäl julaflena seimik omik. Do no vero ävilom komön, too 
äplöpoy ad süadükön omi; sekü atos, äsludom ad golön usio. Vero 
no ädabinons vüdäbis mödik; jenöfo äbinädon me flens za deg, kels 
ibinons in yelod ot in jul. 


Ädunoy dinis kösömik, kelis dunoy in zäls somik. Äfidoy, 
ädrinoy tu mödo, äkanitoy. Cifo äspikoy dö mems bü yels somödik; id 
äspikoy dö dins, kelis dunoy lenu, u kelis desinoy ad dunön ün yels 
okömöl. Äcogoy mödo, id äsmiloy mödo. El „Karl” äbinom boso plafik; 
kodü atos, no äspikom so mödo äs votikans. No äkanom kolkömön menis 
votik so fasiliko äs äkanons dunön osi mens in vale: If äbinom soalik, tän 
äbinom kotenik; no äjuitom kompenäti menas, ä: juitom deli in gad u 
soari in bradastul ko buk gudik, in vol votik liföl. 






Balan vüdäbas votik äbinof jipul, keli isevom bosilo in jul. Do 
äplidom ome dis mödikün - matemati no äkanom gudiko suemön. 
Ämemom gödis in julacem, ven julans ästanons su püpitaplads ed 
äresitons kobo nenbuko taibis naedama. Jitidan äzigolof zü püpits; älogof 
lipis, älilof numis, kels äseflumons se mud alikanas If mud semik no 
gudiko ävobon, täno äflapof lögi nüdik nofana me stripöm - ed ädolon, bi 
ün tim et hijulans älenlaboms bliti nelunik. Sekü atos, el „Xar?” neai älöfilom 
numis. Ab jipul pemäniotöl äyufof omi ko säkäds matematik, kels 
äpladulons pro om säkäds tu fikuliks ad bejäfön. E lio - li ? Bi äseadons bal 
len votik in püpit ot ! 








El „Karl” älabom nu yelis teldeglul, e jipul, kel panemof „ Tabit” 
älabof yelis teldegkil. Ädasevons odi sunädo. 


Fövot osökon ün mul okömöl) 


